กรุงศรีฯกรุยทางชิงลูกค้าเอสเอ็มอี
กรุงศรีฯ เปิดสายงานใหม่บุกซัพพลายเชน ดึงตัว &#8220;สยาม&#8221; แม่ทัพเอสเอ็มอีทหารไทยไปร่วมงาน
21 ส.ค. 2554

กรุงศรีฯ เปิดสายงานใหม่บุกซัพพลายเชน ดึงตัว “สยาม” แม่ทัพเอสเอ็มอีทหารไทยไปร่วมงาน
นายสยาม ประสิทธิศิริกุล ประธานเจ้าหน้าที่บริหาร ธุรกิจขนาดกลางและขนาดย่อม ธนาคารทหารไทย กล่าวว่า ตั้งแต่วันที่ 1 ก.ค. จะย้ายไปทำงานกับธนาคารกรุงศรีอยุธยา เพื่อดูแลด้านผลิตภัณฑ์ของกลุ่มลูกค้าเอสเอ็มอี ซึ่งจะเกี่ยวเนื่องกับกลุ่มลูกค้ารายใหญ่ โดยเฉพาะผลิตภัณฑ์ที่เป็นซัพพลายเชน ซึ่งเป็นสายงานใหม่ของธนาคารรวมทั้งดูแลโครงการพิเศษเพื่อลูกค้าเอสเอ็มอี
“ที่ผ่านมาธนาคารกรุงศรีอยุธยาอยากทำเรื่องนี้ แต่อยู่ระหว่างหาบุคลากร” นายสยาม กล่าว
นายสยาม กล่าวว่า สำหรับกลุ่มเอสเอ็มอีของธนาคารทหารไทยนั้น มีบุคลากรที่มีความสามารถจำนวนมาก รวมทั้งระบบการทำงานได้ถูกวางไว้แล้ว แม้จะมีการปรับเปลี่ยนผู้บริหารก็เชื่อว่าจะไม่มีปัญหาแต่อย่างใด
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย ยืนยันว่ารู้สึกเสียดาย แต่ธนาคารพร้อมเดินหน้าต่อไป 
แหล่งข่าวจากธนาคารทหารไทย เปิดเผยว่า นายสยามมาร่วมงานที่ธนาคารทหารไทยเพียง 3 ปี โดยมาพร้อมกับนายบุญทักษ์ ซึ่งช่วยให้รูปแบบการทำงานหลายอย่างพัฒนาไปในทางที่ดีขึ้น
ก่อนหน้านี้ นายวศิน อุดมรัชตวนิชย์ ผู้อำนวยการอาวุโส ฝ่ายกลยุทธ์และพัฒนาองค์กร ธนาคารทหารไทย ก็ได้ย้ายไปเป็นผู้จัดการฝ่ายอาวุโสและผู้จัดการฝ่ายพัฒนาศักยภาพองค์กร กลุ่มงานทรัพยากรบุคคล ธนาคารกรุงศรีอยุธยา การย้ายของนายสยามจึงถือเป็นผู้บริหารคนที่ 2 ที่ย้ายจากธนาคารทหารไทยไปธนาคารกรุงศรีอยุธยา
อยู่ในปัจจุบัน ซึ่งนายวศินถือเป็นบุคคลที่เข้ากับพนักงานได้ดี แต่เนื่องจากการทำงานในธนาคารทหารไทย ต้องดูแลพนักงานที่มาจากหลากหลายที่ เพราะมีเรื่องการควบรวม โครงสร้างองค์กรแตกต่างจากที่อื่น จึงทำให้งานด้านบุคลากรเป็นงานหนักสำหรับธนาคารทหารไทย